Kommissionens forordning (EF) nr. 673/2001

af 2. april 2001

om fastsættelse af lofterne for finansiering af foranstaltninger for at forbedre olivenproduktionens kvalitet for produktionscyklen 2001/2002 og om undtagelse fra artikel 3, stk. 3, i forordning (EF) nr. 528/1999

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 2826/2000(2), særlig artikel 5, stk. 11,

under henvisning til Kommissionens forordning (EF) nr. 528/1999 af 10. marts 1999 om foranstaltninger for at forbedre olivenproduktionens kvalitet(3), senest ændret ved forordning (EF) nr. 593/2001(4), særlig artikel 3, stk. 2, og

ud fra følgende betrgtninger:

(1) I artikel 3, stk. 2, i forordning (EF) nr. 528/1999 er det bestemt, at der for hver medlemsstat og hver produktionscyklus på tolv måneder skal fastsættes lofter over finansieringen af de foranstaltninger for at forbedre olivenproduktionens kvalitet og dens miljøvirkninger, hvis udgifter kan refunderes af EUGFL, Garantisektionen.

(2) I Kommissionens forordning (EF) nr. 2236/2000 af 9. oktober 2000 om fastsættelse for produktionsåret 1999/2000 af den anslåede olivenolieproduktion samt af det enhedsbeløb for produktionsstøtten, der kan udbetales som forskud(5) er den pågældende anslåede produktion, inklusive den anslåede produktion af spiseoliven udtrykt i olivenolieækvivalent, fastsat til 1945243 tons, heraf 754500 tons for Spanien, 441000 tons for Grækenland, 700000 tons for Italien, 46991 tons for Portugal og 2752 tons for Frankrig. Det beløb, der tilbageholdes af produktionsstøtten for olivenolie for dette produktionsår, bør anvendes til at finansiere foranstaltninger for at forbedre kvaliteten af den produktionscyklus, som begynder den 1. maj 2001.

(3) De foranstaltninger, der skal gennemføres, har forholdsvis faste mindsteomkostninger. Loftet over den samlede finansiering kan derfor vise sig ikke at være tilstrækkeligt for visse medlemsstater. I disse tilfælde bør der fastlægges passende grænser.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

For produktionscyklen fra 1. maj 2001 til 30. april 2002 fastsættes lofterne for finansiering af de foranstaltninger, der er nævnt i artikel 3, stk. 2, første afsnit, i forordning (EF) nr. 528/1999, til:

>TABELPOSITION>

Artikel 2

Uanset artikel 3, stk. 3 i forordning (EF) nr. 528/1999 må det supplerende nationale finansielle bidrag for de medlemsstater, hvis finansieringsloft som fastsat i artikel 1 ikke overstiger 100000 EUR, højst udgøre 250000 EUR.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. april 2001.

På Kommissionens vegne

Franz Fischler

Medlem af Kommissionen

(1) EFT 172 af 30.9.1966, s. 3025/66.

(2) EFT L 328 af 23.12.2000, s. 2.

(3) EFT L 62 af 11.3.1999, s. 8.

(4) EFT L 88 af 28.3.2001, s. 6.

(5) EFT L 256 af 10.10.2000, s. 16.